Publication: Magyar Közlöny
Issue: MK-1998-24 (Year: 1998, Number: 24)
Era: 1990-2004
Section: 
Paragraph Index: 239

4. Az 1. bekezdésben hivatkozott együttműködés során Törökország és Magyarország illetékes hatóságai kicserélnek minden olyan információt, amelyet bármelyik Fél hasznosnak tekint a Jegyzőkönyv rendelkezései kijátszásának vagy megsértésének megakadályozására. A kölcsönös tájékoztatás kiterjedhet a textiltermékek magyarországi vagy törökországi termeléséről és a Jegyzőkönyv által átfogott terméktípusok bármely Fél, valamint harmadik országok közötti kereskedelméről szóló információkra, különösen olyan esetekben, amikor a Felek egyike ésszerű alapon feltételezi, hogy a kérdéses termékek a két ország egyikébe való bevitelük előtt keresztül mehetnek Magyarország vagy Törökország területén. Ez a tájékoztatás magában foglalhatja minden rendelkezésre álló vonatkozó okmány másolatának átadását.

Source: https://magyarkozlony.hu/hivatalos-lapok/f0035ff15e2c36c76015a03851d159c79bdd12fc/dokumentumok/c75e77099b1c29dfc46154833281b28374adeab2/letoltes